มหกรรมในหลวงรักเรา ภูมิพลังแผ่นดิน น้อมรำลึกในพระมหากรุณาธิคุณและเทิดพระเกียรติ รัชกาลที่ 9
พลอากาศเอก เสนาะ พรรณพิกุล ผู้อำนวยการสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว เปิดเผยว่า การจัดงานมหกรรมในหลวงรักเรา ภูมิพลังแผ่นดิน จัดขึ้นเป็นประจำทุกปี เนื่องในวันที่ 5 ธันวาคม ซึ่งตรงกับวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งทั่วโลกต่างยอมรับและยกย่องเชิดชู ในพระอัจฉริยภาพในด้านการอนุรักษ์และพัฒนาทรัพยากรดิน การจัดงาน ในครั้งนี้เพื่อให้คนไทย ได้ร่วมน้อมรำลึกและเทิดพระเกียรติคุณในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เกี่ยวกับพระราชกรณียกิจด้านการอนุรักษ์ทรัพยากรดินและการพัฒนาที่ดินอย่างต่อเนื่อง โดยได้บูรณาการการทำงานระหว่างหน่วยงานต่างๆ ที่เกี่ยวข้อง ร่วมกันขับเคลื่อนและมีส่วนร่วมในการพัฒนาดินของประเทศ เพื่อให้มีการใช้ดินทางการเกษตรที่มีประสิทธิภาพสำหรับภายในงานได้มีนิทรรศการและกิจกรรมต่างๆ อาทิ นิทรรศการผู้น้อมนำหลักปรัชญาของเศรษฐกิจพอเพียงนำเสนอเรื่องราว 6 วิถีแห่งการพึ่งพาตนเอง เช่น ดินดี เพราะจุลินทรีย์อุดม พันธุกรรมไทย กิน-ใช้ ได้ไม่รู้จบ สุขภาพดีวิถีไทยด้วยสมุนไพรพื้นบ้านนายสุวัฒนชัย จำปามูล รองผู้อำนวยการศูนย์เรียนเศรษฐกิจพอเพียงบ้านโนนรังบูรพา จังหวัดนครราชสีมา เล่าว่า วันนี้มีโอกาสนำสารพัดว่าน มานำเสนอให้ประชาชนได้ชมถึงเรื่องที่มาของว่านแต่ละชนิด และถ่ายทอดวิถีชีวิตเศรษฐกิจพอเพียงที่สามารถดำรงชีวิตมีรายได้ประชาชนที่สนใจอยากเลือกซื้อสินค้าราคาถูกจากเกษตรกรโดยตรง ทั้งผลเกษตรอินทรีย์มีคุณภาพ ทั้งของกิน ของใช้ ผลิตภัณฑ์ แปรรูป ไม้ดอก ไม้ผล กว่า 150 ร้านค้านำมาจัดจำหน่ายในราคามิตรภาพ สามารถมาร่วมงานได้จนถึงวันที่ 6 ธันวาคมนี้ โดยการจัดงานในครั้งนี้ยังคงคุมเข้มมาตรการป้องกันการแพร่ระบาดของโรคโควิด -19 อย่างเคร่งครัด